ถ้ากินยาคุมแอนนาแผงเก่ายังไม่หมดเเผงเเล้วเริ่มกินแผงใหม่ใกล้จะถึงเม้ด23ทำไมประจำเดือนมาช้าค่ะ
สวัสดีค่ะ การใช้ยาคุมแบบแผงรายเดือนจำนวน 28 เม็ดนั้น ควรเริ่มใช้ภายใน 5 วันแรกของการมีประจำเดือน เพื่อให้ยาสามารถออกฤทธิ์ได้ทันทีตั้งแต่เม็ดแรก และให้กินติดต่อกันทุกวันจนยาหมดแผง คลาดเคลื่อนไม่เกิน 3 ชั่วโมง และเมื่อกินหมดแผง ให้กินยาแผงใหม่ต่อโดยทันทีหลักการของการออกฤทธิ์ของยาคุมคือยับยั้งการตกไข่ โดยจะต้องกินยาให้ครบทุกวัน โดยเฉพาะอย่างยิ่งใน 21 เม็ดแรกที่เป็นฮอร์โมนเพื่อให้ไม่มีการตกไข่ในรอบเดือนนั้นๆที่บอกว่ากินยาไม่หมดแผง ไม่แน่ใจว่ากินไปถึงเม็ดใด แล้วทำไมจึงหยุดแล้วไปเริ่มกินแผงใหม่แทน แต่หากหยุดกินก่อนถึงเม็ดที่ 21 นั้นก็อาจจะเหมือนกับเป็นการหยุดยาคุมกลางแผง ซึ่งอาจทำให้ยาไม่ได้ประสิทธิภาพ และทำให้มีเลือดออกผิดปกติทางช่องคลอดตามมาได้ดังนั้นในรอบเดือนนี้ที่ประจำเดือนไม่มาในช่วงยา 7 เม็ดสุดท้าย ควรซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา อาจไปยืนยันผลที่รพ.ให้แน่ใจว่าไม่ตั้งครรภ์ก่อนเริ่มยาคุมแผงถัดไป